૫૮ વર્ષનાં દક્ષાબહેનને બે દીકરી અને એક દીકરો છે. તેમની મોટી દીકરી શિલ્પા અત્યારે ૩૮ વર્ષની છે. કાંદિવલીમાં જ રહેતા દશા સોરઠિયા રવિ વખારિયાને તે પરણી છે. તેને સાત વર્ષની દીકરી શ્રિયા છે. ૧૯૯૪માં ગ્રૅજ્યુએટ થયેલી પોતાની દીકરીની વાત કરતાં દક્ષાબહેન કહે છે, ‘શિલ્પા બીકૉમ થઈ ગઈ. તે દેખાવડી પણ બહુ હતી. તેના સંબંધ માટે માગાં આવવા લાગ્યાં હોવાથી અમે પણ તેનાં લગ્ન માટે સિરિયસ્લી વિચારી રહ્યાં હતાં. એવામાં અચાનક જ ખબર પડી કે તેની બન્ને કિડની સંકોચાઈ ગઈ છે. કિડની રીનલ ફેલ્યર છે એવું હરકિસનદાસ હૉૅસ્પિટલના ડૉૅક્ટરોએ કહ્યું ત્યારે મારા માથે આભ તૂટી પડ્યું. આ વયે મારી દીકરીને કેટલાં અરમાનો હોય? તેને ડાયાલિસિસ પર રાખવી પડશે તો તેનાં અરમાનોનું શું થશે?’